Universitet mahallasi. Universitet mahallasi (Farobiy koʻchasi, 400) – Toshkent shahar Olmazor tumanidagi mahalla. Mirzo Gʻolib, Ziyo, Allon, Orzu, Boʻstonobod mahallalari bilan chegaradosh. Mahalla aholisining yarmini OʻzMU talabalari tashkil etgani uchun, 1999-yil 4-fevraldan ramziy maʼnoda shu nom bilan atalgan. Aholisi 5 530 kishi, asosan (95%), oʻzbeklar. Mahalla hududida OʻzMU, tuman hokimligi boʻlimlari, 32-poliklinika, OʻzMU akademik litseyi joylashgan.